b'\n_START_ARTICLE_\nGradara\n_START_SECTION_\nHistoria\n_START_PARAGRAPH_\nKeskiajalla Gradaran linnaa ja kaupunkia hallitsi Malatestan suku. Malatestoilta Federico da Montefeltro valloitti linnan Sforzan suvulle. T\xc3\xa4ll\xc3\xb6in linnaan muutti my\xc3\xb6s Lucrezia Borgia, joka oli naitettu Giovanni Sforzalle vuonna 1493. Lucrezia ei viihtynyt linnassa. Kirjeiss\xc3\xa4\xc3\xa4n h\xc3\xa4n valitteli inhoavansa vetoisaa linnaa. T\xc3\xa4m\xc3\xa4n j\xc3\xa4lkeenkin linnan omistus vaihtui useasti, kuuluen muiden muassa Della Roveren, Borgian ja Medicin suvuille.\n_START_SECTION_\nJumalainen n\xc3\xa4ytelm\xc3\xa4\n_START_PARAGRAPH_\nGradaran linna tunnetaan my\xc3\xb6s Dante Alighierin Jumalaisesta n\xc3\xa4ytelm\xc3\xa4st\xc3\xa4. Rakastavaisten Paolon ja Francescan tarina sijoittuu kaupunkiin tositapahtumiin perustuen.'